**Az előterjesztést megtárgyalta:**

* Egészségügyi Szakmai Bizottság

*A határozati javaslatot törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. február 25-i ülésére**

**Javaslat a Markusovszky Egyetemi Oktatókórházzal történő jövőbeni együttműködéssel kapcsolatos döntések meghozatalára**

Szombathely Megyei Jogú Város 2016. január 28. napján tartott Közgyűlésén Prof. Dr. Nagy Lajos PhD a Markusovszky Egyetemi Oktatókórház főigazgatója szóbeli tájékoztatást adott a Markusovszky Egyetemi Oktatókórház stratégiájáról.

A tájékoztató kapcsán a Közgyűlés a 8/2016. (I.28.) Kgy. számú határozatában felkérte a polgármestert, hogy tegyen javaslatot a soron következő Közgyűlésre a kórházzal történő együttműködés érdekében létrehozandó testület formájára, összetételére, hatáskörére vonatkozóan, és azt terjessze a Közgyűlés 2016. február havi ülésére.

A tervezet szerint a Közgyűlés által létrehozott „Egészségügyi Stratégiai Munkacsoport” 7 tagból állna, vezetője a polgármester lenne. Tagjai a kórház főigazgatója mellett az Egészségügyi Szakmai Bizottság elnöke és az egyes frakciók által delegált személyek lennének. Feladatát képezné többek között a Szombathelyi Markusovszky Kórházzal való együttműködés stratégiájának kidolgozása, a „Szombathely visszavár” Felsőoktatási Ösztöndíj pályázat egészségügyi ágazatra történő kiterjesztésének vizsgálata, a kórházi dolgozók önkormányzati lakáshoz jutási rendszerének kialakítása.

A munkacsoport formájára, összetételére és hatáskörére vonatkozó javaslat az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2016. február „ ”**

**/: Dr. Puskás Tivadar :/**

**HATÁROZATI JAVASLAT**

**……../2016. (II.25.) Kgy. számú határozat**

1. Szombathely Megyei Jogú Város Közgyűlése a „Javaslat a Markusovszky Egyetemi Oktatókórházzal történő jövőbeni együttműködéssel kapcsolatos döntések meghozatalára” című előterjesztést megtárgyalta, és a 2019. évi önkormányzati választásokig terjedő időtartamra munkacsoport felállítását határozza el. A munkacsoport tagjai az alábbi személyek:
2. Dr. Puskás Tivadar polgármester (a Munkacsoport vezetője)
3. Prof. Dr. Nagy Lajos PHD, a Markusovszky Egyetemi Oktatókórház főigazgatója
4. Dr. Kecskés László, az Egészségügyi Szakmai Bizottság elnöke
5. …………………………………………
6. …………………………………………
7. …………………………………………
8. …………………………………………
9. A Közgyűlés a Munkacsoport munkarendjét az előterjesztés melléklete szerinti tartalommal jóváhagyta.

**Felelős:** Dr. Puskás Tivadar polgármester

Dr. Károlyi Ákos jegyző

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,/

**Határidő:** 2016. február 25. (az 1. és 2. pont vonatkozásában)